Сдружение "Дупини"	
Велико Търново 5000, ул. “Иван Вазов” 16
Председател:  Румен Димитров
Tel.: 00359899825255 Е-mail: duppini@abv.bg
------------------------------------------------------------------------------------------------------------------

Изх. №: ………........

Велико Търново, 8 август 2014 г.

До:
 д-р Господин Пейков
Отделение по гръдна хирургия
УМБAЛ " Георги Странски", Плевен

С копие до: 
д-р Наташа Манева
изпълнителен директор на 
УМБAЛ " Георги Странски", Плевен 

Тунай Потурлиев 
финансов директор на 
УМБAЛ " Георги Странски", Плевен 

Министерство на здравеопазването
Управителен съвет на Български лекарски съюз
 РК НА БЛС, Плевен
Народно събрание на Република България
Национален център по обществено здраве и анализи
Национална здравноосигурителна каса
Конфедерация „Защита на здравето”
 Федерация „Български пациентски форум”
Българска асоциация за закрила на пациентите
Национална пациентска организация
Омбудсман на Република България
Представителство на Европейската комисия в България
Световна здравна организация 

Aрт група ДУПИНИ изказва сърдечна благодарност за проявения висок професионализъм, безкомпромисност и впечатляваща отдаденост в грижата за пациентите на д-р Господин Русев Пейков, лекарите, сестрите и санитарите от отделението по гръдна хирургия, Клиника по хирургия "Проф. д-р Станислав Баев".
Изразяваме нашето уважение към д-р Пейков и всеки от  екипа на отделението, приели за лечение наш колега на 30.07.2014 г., оценяваме високо вниманието и отношението на работещите в отделението по гръдна хирургия и през следващите нелеки дни!
Благодарим!
Невероятен екип от хора и специалисти, работещи в абсурдната система на българското здравеопазване! Шокиращ контраст между отсъстваща институционалност и държавност и усилията на специалистите в опит да компенсират безхаберието на отговорните органи. Считаме за недопустими и не приемаме условията на труд и лечение, такива каквито ги видяхме. Отговорност за промяната носим всички, вярваме, че е възможна. Настояваме за конкретни действия.  
Да помислим за спасяването на тези, който спасяват живот, време е!

за арт група ДУПИНИ,
Румен Димитров